מגילת אסתר על פי רש"י וחז"ל – פרק א

מחבר: אמנון פרנקל

כיתות יעד: ז - ט

1. א - מי היה אחשוורוש ובאיזו תקופה מלך?
2. א – "הוּא אֲחַשְׁווֵרוֹשׁ" – מה קשה על מילים אלו, וכיצד רש"י מתרץ זאת?
3. א – "הַמֹּלֵךְ מֵהֹדּוּ וְעַד כּוּשׁ" – לפי רש"י, האם מקומות אלו סמוכים או רחוקים זה מזה? מהי משמעות הדבר?
4. ב - מדוע אחשוורוש עשה את המשתה דווקא בתקופה זו?
5. ג, ד – למי בדיוק היה מיועד המשתה? מה הייתה מטרתו?
6. יד – טז – הפסוק מזכיר את שבעת שרי פרס ומדי. באיזה מקום מוזכר ממוכן?

 מי קפץ וענה לשאלה? הסבר על פי זה את דברי חז"ל: "הדיוט קופץ בראש".

1. טז – יח – ממוכן הגדיל והעצים את החטא של ושתי. לפי דבריו, מה עלול להיגרם כתוצאה מסירובה?
2. יט – כב - ממוכן חוזר ומזכיר את החטא של ושתי. צטט את המילים המדויקות שלו.

 מהי הצעתו?

 האם הוא אומר במפורש מה לעשות לושתי? נסה לשער את הסיבה לכך.

ננסה להעמיק

**מקור א**

**'בימים ההם כשבת המלך', וכתוב אח"כ: 'בשנת שלוש למלכו'?**

**אמר רבא: מאי 'כשבת' - לאחר שנתיישבה דעתו.**

**אמר: בלשצר חשב וטעה, אנא אחשב ולא אטעה. מהו החשבון? שכתוב 'כי לפי מלאת לבבל שבעים שנה אפקד אתכם'... חישב ארבעים וחמש שנה שמלך נבוכדנצר, ועשרים ושלש שמלך אוויל מרודך, ועוד שנתיים שלו – הרי שבעים. אמר: עכשיו ודאי שלא יגאלו עוד. הוציא את כלי בית המקדש והשתמש בהם.**

**מקור ב**

**'וכלים מכלים שונים' - שהביאו כלי בית המקדש.**

**מקור ג**

**'ויקצף המלך מאד' – מדוע כעס כל כך?**

**אמר רבא: שלחה לו ושתי: שומר הסוסים של אבא! (ושתי הייתה נכדתו של נבוכדנצר)... מיד 'וחמתו בערה בו'.**

9. הגמרא (מקור א) מביאה סתירה בין פסוקים במגילה, מהי הסתירה?

10. כיצד מתרצת הגמרא את הסתירה?

11. מדוע חגג אחשוורוש, לפי הגמרא?

12. קרא את דברי המדרש (מקור ב) וענה לפי הנלמד לעיל – מדוע הוציא אחשוורוש דווקא את כלי המקדש?

13. לפי הגמרא (מקור ג) מה היה מקצועו הקודם של אחשוורוש לפני שהומלך?

14. לאור זאת, האם הנישואין לושתי היו חשובים לאחשוורוש? מדוע?

העמקה נוספת

15. אחשוורוש מלך על כל העולם – הסבר על פי זה את גודל הסכנה ליהודים, וממילא את גודל הנס של ההצלה.

16. (על פי המלבי"ם) אחשוורוש רצה להראות לושתי שהוא התחתן איתה רק בגלל יופיה, ולא בגלל ייחוסה (למרות שזו לא הייתה ממש האמת, כפי שלמדנו).

א. למה זה חשוב לו?

ב. הסבר על פי זה מדוע שלח שליחים לקרוא לה, ולא קרא לה בעצמו.

ג. הסבר על פי זה מדוע סירבה ושתי לבוא.

\*\*ד. בפסוק יא כתוב: "ושתי המלכה", ובפסוק יב כתוב: "ותמאן המלכה ושתי". הסבר את פשר שינוי הסדר של המילים.

**1.** 'בימים ההם כשבת המלך' וכתוב אח"כ 'בשנת שלוש למלכו'?

אמר רבא: מאי 'כשבת' - לאחר שנתיישבה דעתו.

אמר: בלשצר חשב וטעה, אנא אחשב ולא אטעה. מהו החשבון? שכתוב 'כי לפי מלאת לבבל שבעים שנה אפקד אתכם'... חישב ארבעים וחמש שנה שמלך נבוכדנצר, ועשרים ושלש שמלך אוויל מרודך, ועוד שנתיים שלו – הרי שבעים. אמר: עכשיו ודאי שלא יגאלו עוד. הוציא את כלי בית המקדש והשתמש בהם.